清代段玉裁『說文解字注』
枓也。二字依玄應書卷四補。木部枓下云勺也。此云勺,枓也。是爲轉注。考老之例也。考工記。勺一升。注曰。勺,尊斗也。斗同枓。謂挹以注於尊之枓也。士冠禮注亦云。尊斗,所以わ酒也。今皆譌尊升。不可通矣。詩。酌以大斗。毛云。長三尺。謂其柄。所㠯挹取也。所以二字依息夫躳傳顏注補顏之訓詁多取諸許也。挹者,抒也。勺是器名。挹取者,其用也。刪所以,則體用溷矣。象形。中有實。與包同意。外象其哆口,有柄之形。中一象有所盛也。與包同意,謂包象人褢子。勺象器盛酒漿。其意一也。李陽冰曰。勺从?裹之?。失之。勺象張口。豈同弇口哉。此字當依考工記上灼反,中庸市若反,篇,韵時灼市若切。大徐之若切。非也。今俗語猶時灼切。二部。俗作杓。凡勺之屬皆从勺。

方言集汇

粤语:coek3soek3zoek3
客家话:[客语拼音字汇]sog6[梅县腔]shok7[东莞腔]sok8[客英字典]shok7chok7[台湾四县腔]zok7sok7[海陆丰腔]chok7shok7[宝安腔]sok8[陆丰腔]shok8

English

spoon, ladle; unit of volume